
Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea alin.(4) al art.1 din Ordonanța de urgență a Guvernului nr.82/2011 privind unele măsuri de organizare a activității de îmbunătățiri financiare, trimisă comisiei pentru examinare pe fond, cu adresa nr. Pl.x 43 din 17 februarie 201, înregistrată cu nr.4c-6/42 din 18 februarie 2014.
VICEPREŞEDINTE,
LAURENȚIU NISTOR
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	25 martie 2014

	Nr.
	4c-6/42


R A P O R T      
asupra propunerii legislative pentru modificarea alin.(4) al art.1 din Ordonanța de urgență a Guvernului nr.82/2011 privind unele măsuri de organizare a activității de îmbunătățiri financiare

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, prin adresa nr. Pl.x 43 din 17 februarie 2014, cu dezbaterea pe fond în procedură obişnuită, cu propunerea legislativă pentru modificarea alin.(4) al art.1 din Ordonanța de urgență a Guvernului nr.82/2011 privind unele măsuri de organizare a activității de îmbunătățiri financiare.
La întocmirea prezentului raport Comisia a avut în vedere:

· avizul favorabil al Consiliului Legislativ (nr. 1083/07.10.2013)
· avizul negativ Comisiei juridice, de disciplină şi imunităţi (nr. 4c-11/123/17.02.2014)
· avizul negativ al Comisiei pentru buget, finanţe şi bănci (nr. 4c-2/70/12.03.2014)
· avizul negativ al Comisiei pentru muncă şi protecţie socială (nr. 4c-7/57/13.03.204)

· avizul negativ al Comisiei pentru agricultură, silvicultură, industrie alimentară şi servicii specifice (nr. 4c-4/131/17.03.2014)

· punctul de vedere negativ al Guvernului (nr. 2103/08.11.2013)
Propunerea legislativă a fost respinsă de Senat în şedinţa din 11 februarie 2014, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

Propunerea legislativă are ca obiect de reglementare modificarea alin.(4) al art.1 din Ordonanța de urgență a Guvernului nr.82/2011 privind unele măsuri de organizare a activității de îmbunătățiri funciare, în sensul suplimentării numărului de posturi necesare desfășurării activității de îmbunătățiri funciare, de la 1.500 câte sunt în prezent, la 2.500.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 25 martie 2014.
La lucrările comisiei au fost prezenţi 20 deputaţi, din totalul de 24 membri ai Comisiei.

În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (1 vot împotrivă), să se supună plenului Camerei Deputaţilor respingerea propunerii legislative pentru modificarea alin.(4) al art.1 din Ordonanța de urgență a Guvernului nr.82/2011 privind unele măsuri de organizare a activității de îmbunătățiri financiare din următoarele considerente: întrucât inițiatorii solicită suplimentarea numărului de posturi necesare desfășurării activității de îmbunătățire funciară și astfel nu se respectă dispoziția constituțională, potrivit art.138 alin.(5) din Constituția Rmâniei, republicată, unde se prevede că "Nici o cheltuială bugetară nu poate fi aprobată fără stabilirea sursei de finanțare". În același sens, art.15  alin(1) din Legea nr.500/2002 privind finațele publice, cu modificările și completările ulterioare, prevede că "În cazurile în care se fac propuneri de elaborare a unor proiecte de acte normative/măsuri/politici a căror aplicare atrage micșorarea veniturilor sau majorarea cheltuielilor aprobate prin buget, se va întocmi o fișă financiară, care va respecta condițiile prevăzute de Legea nr.69/2010".


 În raport cu obiectul şi conţinutul reglementării, propunerea legislativă face parte din categoria legilor ordinare.

	VICEPREŞEDINTE,
	SECRETAR,

	Laurențiu NISTOR

	Radu BABUȘ


Întocmit,

Expert parlamentar, Andrei-Alexandru CHITIC

